 ኣይተ ልደቱ ኣብ ብሄር ዝተመስረተ ስርዓት ፌደራል ዝነበሮም ስግኣት እናተተግበረ ከይኸውን ይፈርሑ እዚ ስርዓት እናላሕለሐ እናላሕለሐ ከይዱ ከይብጠስ ካልእ ይትረፍ ኣምሓራ ዝበሃል ብሄርተኝነት ተራእዩ ብዘይፈልጥ ደረጃ እናጎልበተ ምምፅኡ ኩሉ ሓባራዊ ሃገር ብምዝንጋዕ ነናይ ባዕሉ ምርኣይ ምጅማሩ ናይዚ ምልክት እዩ ብምባል ይገልፁ ኣይተ ልደቱ ካብ ኣወዳድባን ሕገ-መንግስትን ጀሚሩ ነቲ ስርዓት ብምቅዋም እዚ ቅልውላው ናይዚ ውፅኢት ከምዝኾነ ይምልከትዎ ዝፀንሐ ፀገም ኣይፈትሐን ብኣንፃሩ ሓደሽቲ ፀገማት እዩ ሒዙ መፅዩ ይብሉ ምንጪ ስእሊ, Reuters መግለጺ ስእሊ, ኣብ ኦሮምያ ዝተወለዐ ናዕቢ ካብ ሓደ ዓመት ንላዕሊ ፀኒሑ ጀነራል ኣበበ ቅድሚ ሕዚ ኣብ 1966ን 1983ን ዓመተ ምህረት ኢትየጵያ መንግስቲ ኣብ ዘይነበረሉ እዋን እዛ ሃገር ከም ዘይተበተነት ብምግላፅ እዚ ሓደጋ ግና ብጣዕሚ እናተለጠጠ ከይኸውን ይሰግኡ ከም ኣብነት ኣብ ጎንደር ኣምሓራ ዝተፈጠረ ዓመፅን ዕግርግርን ነቲ ኣይክልልካንዩ ውፃእ ዝተብሃለ ባዕሉ እቲ ህዝቢ ወገን ከምዝኾኖ ይዛረቡ ኣብ ኦሮምያ ድማ ከምኡ ኣብ ትግራይ ዝተማረኸ ወተሃደር ደርግ ሓብሒቡ ናብ ዓዱ ዝለኣኸ ህዝቢ እዩ እዞም መርኣያታት ብምጥቃስ ድማ እዚ ኩነታት ስርዓት እምበር ምብትታን ሃገር ኣየስዕብንዩ ዝብል እምነት ኣለዎም እሞኸ እንታይ ይገበር? 